Diari Oficial de la Generalitat Valenciana


Sumari del DOGV 4059, del 07-08-2001 (2001/6580)

RESOLUCIÓ de 5 de juny de 2001, del conseller d'Obres Públiques, Urbanisme i Transports, per la qual s'aproven definitivament les submodificacions núm. 3, 4, 5, i 7 de la modificació núm. 15 del Pla General d'Ordenació Urbana del municipi d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4059

Data del DOGV
:   07-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6580


Data del document
:   05-06-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alacant
    * pla d'urbanisme

RESOLUCIÓ de 5 de juny de 2001, del conseller d'Obres Públiques, Urbanisme i Transports, per la qual s'aproven definitivament les submodificacions núm. 3, 4, 5, i 7 de la modificació núm. 15 del Pla General d'Ordenació Urbana del municipi d'Alacant. [2001/X6580]
  
Vist l'expedient relatiu a la modificació núm. 15 del Pla General d'Ordenació Urbana d'Alacant i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament del dia 16 de maig de 2000, i es va publicar l'anunci en el Diari Oficial de la Generalitat Valenciana núm. 3.776, de 21 de juny de 2000, i en el diari Información de 14 i 16 de juny de 2000. Després del pertinent període d'exposició pública, en el qual es van presentar quatre al·legacions, una d'aquestes no s'ha informat, i se'n van desestimar dos, es va aprovar provisionalment pel mateix òrgan (majoria absoluta legal) en data 28 de juliol de 2000.
  
Les dues al·legacions no estimades, i la que no s'ha informat encara, es refereixen a l'ordenació normativa de les antenes de telefonia mòbil que s'ha exclòs de l'aprovació provisional i del document tècnic remés.
  
Segon. El projecte consta de memòria informativa i justificativa i plans vigents i de modificació proposada per a cada una de les vuit primeres modificacions i per a la novena modificació conté una memòria informativa i justificativa amb modificació de la Normativa Urbanística ?apartat 3 de l'article 166.
  
Tercer. L'expedient conté 9 modificacions, vuit modificacions de l'ordenació que van acompanyades de memòria i plans, i una que afecta la normativa i s'acompanya de memòria i normativa. En concret es refereixen a:
  
1. Canvi de qualificació d'equipament docent (E/D) a infraestructura de transport (T/E).
  
2. Canvi de qualificació de parcel·la residencial habitatge unifamiliar (VU) a equipament religiós (E/R).
  
3. Modificació de la delimitació de la parcel·la de serveis urbans (S/U) corresponent als depòsits d'aigua, s'amplia l'àmbit a causa d'un error de límits. S'amplia l'àmbit de (S/U) i es disminueix la parcel·la qualificada ES2A, es corregeix un error de límits i s'incrementa la parcel·la dotacional pública.
  
4. Creació de rotonda en l'accés a l'autopista A-7 en Villafranquesa. S'amplia la superfície de sòl d'infraestructura viària per a la creació d'una rotonda que faça possible els girs i l'accés a Alacant i que comunique el camí de les Parres. Afecta una carretera de l'Estat, de la qual és titular el Ministeri de Foment.
  
5. Modificació de les alineacions i algun encreuament viari de la Via Parc corresponents al tram D.
  
6. Supressió de viaris en el polígon industrial Las Atalayas a fi de crear una parcel·la de característiques i dimensions adequades per a allotjar la fàbrica de Tabacs instal·lada actualment en el nucli d'Alacant. Es justifica que amb això s'aconseguiria recuperar per a l'ús públic un edifici de valor històric i arquitectònic construït el 1752 i destinat al seu dia a casa de misericòrdia i alberg. La proposta pretén crear una subcategoria dins de les previstes en el polígon amb índex d'edificabilitat màxima d'1,251 m2/m2 que és aplicable a la parcel·la creada, de molta major dimensió que la mínima i que totes les existents en el polígon. L'Ajuntament ha justificat les distintes modificacions que han patit les determinacions d'aquest sòl industrial amb documentació aportada el 9 de març de 2001. La modificació no suposa increment d'edificabilitat lucrativa ja que no es dóna edificabilitat als vials suprimits ?uns 31.000 m2-, però sí que es disminueix la superfície dotacional pública ?vials- en l'àmbit. Com a mesura compensatòria, encara que també com a objecte i justificació de la modificació, es proposa qualificar com a dotació pública l'antic edifici de tabaquera ?26.498 m2-.
  
7. Alineació de la rotonda corresponent al PAU/2 i a la zona especial I. Es modifiquen les alineacions en l'extrem del carrer de Corfú donant-los forma de revoltes perquè unisquen correctament amb la rotonda. S'incrementa el sòl dotacional públic.
  
8. Alineació en la zona de Segona Residència Rambuchar. Es volen corregir algunes de les alineacions fixades en la Modificació Puntual núm. 13 del Pla General en haver deixat algunes parcel·les inedificables. La zona està travessada per l'Autovia Central Alacant-Alcoi, de la qual és titular el Ministeri de Foment. La modificació disminueix la zona verda de xarxa local.
  
9. Modificació relativa a les Normes Urbanístiques. Modificació de l'article 166 per a impedir la possibilitat de deixar parcel·la inedificable en la zona de segona residència.
  
Quart. Durant la tramitació de l'expedient s'han sol·licitat els informes següents:
  
Direcció Territorial de la Conselleria de Sanitat, sol·licitat per l'Ajuntament i amb registre d'entrada en aquest organisme el 9 de juny de 2000, sense que conste en l'expedient remés per l'Ajuntament l'emissió de l'informe.
  
Ministeri de Foment, Unitat de Carreteres d'Alacant, sol·licitat per l'Ajuntament i amb registre d'entrada en aquest organisme el 19 de juny de 2000, sense que conste en l'expedient remés per l'Ajuntament l'emissió de l'informe.
  
No obstant això, el representant del citat organisme en aquesta comissió va aportar informe de 21 d'agost de 2000, amb registre d'entrada en l'Ajuntament el 19 de setembre de 2000, del següent tenor literal:
  
?Com a contestació a l'escrit d'aquest ajuntament (Regidoria Delegada d'Urbanisme), de data 14-06-2000, relatiu a l'assumpte que se cita en l'encapçalament d'aquest, l'Àrea de la Demarcació de Carreteres de l'Estat, a València, com a encarregada de la direcció, control i vigilància de les obres de ?Remodelació de l'enllaç de Villafranquesa, en l'autovia A-7, pk 687 al 688- (Clau: 45-A-2900), a la vista de la documentació rebuda, dóna la conformitat total al contingut d'aquesta i, com a conseqüència, al projecte de modificació puntual núm. 15, del PGMOU, d'Alacant, que preveu les previsions d'aquesta demarcació pel que fa a l'execució de les obres abans citades.
  
Sobre la base d'això, adjunt es remet pla a escala 1:1.000 del sòl que és necessari reservar per a l'execució d'una nova glorieta a càrrec de les obres de remodelació de l'enllaç de Villafranquesa.-
  
Així mateix el citat representant informa desfavorablement la submodificació núm. 8 de la modificació núm. 15 del PGOU, relativa a alineació en la zona de Segona Residència Rambuchar, i es remet a l'informe del citat organisme de data 7 de juny de 2000, en relació amb la modificació puntual núm. 13 del Pla General.
  
Cinqué. En data 19 d'abril de 2001, la Comissió Territorial d'Urbanisme d'Alacant va acordar informar favorablement les submodificacions núm. 3, 4, 5 i 7 de la modificació núm. 15 del Pla General d'Ordenació Urbana del municipi d'Alacant, proposant la seua aprovació definitiva pel conseller d'Obres Públiques, Urbanisme i Transports. Quant a la submodificació núm. 1 va acordar acceptar el desistiment d'aquesta, i l'haurà de remetre formalment l'òrgan competent de l'Ajuntament per a això.
  
Pel que fa a les submodificacions núm. 2, 6 i 9 de la modificació núm. 15 del Pla General d'Ordenació Urbana d'Alacant, se n'informa favorablement l'aprovació definitiva, si bé se supedita la remissió al conseller per a la seua aprovació a l'esmena de certes observacions.
  
Finalment, quant a la submodificació núm. 8, s'acorda suspendre'n la tramitació fins a l'esmena d'altres observacions.
  
Fonaments de dret
  
Primer. L'objecte de la present resolució és el pronunciament sobre determinades submodificacions de la modificació núm. 15 del Pla General d'Ordenació Urbana d'Alacant, que corresponen respectivament a les assenyalades en l'expedient inicial amb els números 3, 4, 5 i 7, i que van ser informades favorablement per la Comissió Territorial d'Urbanisme d'Alacant segons s'ha assenyalat en l'antecedent de fet quart, i que són:
  
Submodificació núm. 3: delimitació de la parcel·la de serveis urbans (S/U) corresponent als depòsits d'aigua, s'amplia l'àmbit a causa d'un error de límits. S'amplia l'àmbit de (S/U) i es disminueix la parcel·la qualificada ES2A, es corregeix un error de límits i s'incrementa la parcel·la dotacional pública.
  
Submodificació núm. 4: creació de rotonda en l'accés a l'autopista A-7 a Villafranquesa. S'amplia la superfície de sòl d'infraestructura viària per a la creació d'una rotonda que faça possible els girs i l'accés a Alacant i comunicar el camí de les Parres. Afecta una carretera de l'Estat, de la qual és titular el Ministeri de Foment.
  
Submodifació núm. 5: variació d'alineacions i algun encreuament viari de la Via Parc corresponents al tram D.
  
Submodificació núm. 7: alineació de la rotonda corresponent al PAU/2 i a la zona especial i, es modifiquen les alineacions en l'extrem del carrer Corfú i se'ls dóna forma de revoltes perquè encaixen correctament amb la rotonda. S'incrementa el sòl dotacional públic.
  
Segon. La tramitació de dites modificacions es considera correcta, d'acord amb el que estableix l'article 38, per remissió del 55, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Així mateix s'han demanat els diferents informes preceptius.
  
Tercer. Conforme amb el que disposa l'article 41 de la Llei 6/1994, de 15 de novembre, Reguladora de l'Activitat Urbanística, en relació amb el que estableix l'article 165.1.e) del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, la resolució autonòmica sobre aprovació definitiva dels plans urbanístics i les seues modificacions pot consistir en aprovar-la parcialment, en aquells casos en què les objeccions a l'aprovació definitiva afecten àrees o determinacions tan concretes que, prescindint d'aquestes, el Pla es puga aplicar amb coherència, com passa en el cas present. Sense perjuí dels altres aspectes del Pla que no s'aproven queden en suspens en els termes previstos en la citada norma legal.
  
Quart. El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament i, per tant, les modificacions d'aquests, de conformitat amb el que estableix l'article 39 de la Llei Reguladora de l'Activitat Urbanística, en relació amb l'article 6.d del Decret 77/96, de 16 d'abril, del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, i la resta de disposicions de general i pertinent aplicació, conforme amb l'informe de la Comissió Territorial d'Urbanisme d'Alacant, resolc:
  
Aprovar definitivament les submodificacions núm. 3, 4, 5, i 7 de la modificació núm. 15 del Pla General d'Ordenació Urbana del municipi d'Alacant.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptat des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administratiu, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.